**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO KONCESIJOS SUTARČIAI DĖL KLAIPĖDOS MIESTO KEMPINGO VALDYMO IR NAUDOJIMO KONCESIJOS SUTEIKIMO IR VYKDYMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant, kad Klaipėdos miesto savivaldybės taryba pritartų Koncesijos sutarčiai dėl Klaipėdos miesto kempingo valdymo ir naudojimo koncesijos suteikimo ir vykdymo (toliau Koncesijos sutartis).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2014 m. liepos 31 d. sprendimu Nr. T2-158 pritarė partnerystės projekto įgyvendinimui dėl Klaipėdos miesto kempingo Šlaito g. 3, Klaipėdoje, valdymo ir naudojimo perdavimo pagal koncesijos sutartį ir pavedė savivaldybės administracijai vykdyti Klaipėdos miesto kempingo operatoriaus parinkimo procedūras pagal Lietuvos Respublikos koncesijų įstatymą.

Savivaldybės administracija parengė ir Savivaldybės tarybai pateikė Klaipėdos miesto kempingo valdymo ir naudojimo koncesijos suteikimo konkurso (toliau Konkursas) sąlygų aprašą, kuriam buvo pritarta Savivaldybės tarybos 2014 m. gruodžio 18 d. sprendimu Nr. T2-347 (Klaipėdos miesto savivaldybės tarybos 2015 m. balandžio 14 d. sprendimo Nr. T2-72 ir 2015 m. rugsėjo 24 d. sprendimo Nr. T2-259 redakcijos).

Vykdant Konkursą buvo gautas vienas pasiūlymas, kuris atitiko Konkurso sąlygų aprašo reikalavimus.

Savivaldybės administracija parengė Koncesijos sutarties projektą, kuris buvo suderintas su Konkurso dalyviu. Taip pat Koncesijos sutarties projektas buvo pateiktas Klaipėdos miesto kontrolės ir audito tarnybai bei LR Finansų ministerijai

Pagal Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 31 punktą Savivaldybės tarybai pritarus Koncesijos sutarčiai galima vykdyti jos pasirašymą.

**3. Kokių rezultatų laukiama.**

Priėmus šį Savivaldybės tarybos sprendimą būtų pasirašyta Koncesijos sutartis ir Klaipėdos miesto kempingas Šlaito g. 3, Klaipėdoje, būtų perduotas privačiam operatoriui (koncesininkui).

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – baigiamos vykdyti Klaipėdos miesto kempingo valdymo ir naudojimo perdavimo pagal koncesijos konkurso procedūros ir pasirašome Koncesijos sutartis.

Teikiame svarstyti šį sprendimo projektą.

PRIDEDAMA. Konkurso sąlygos, 23 lapai.

Turto skyriaus vedėjas Edvardas Simokaitis